道中
作者：洪邁
朝代：宋

paragraphs: 驕陽久自殺，一雨蕩龜坼。
田夫夢亦好，翻隴已幽咽。
朝來喜相晤，一飽心已决。
翻翻風葉亂，嫋嫋露芒出。
去年禾欲秀，積潦滿秋澤。
今年豈堪旱，束手就溝壑。
我生拙謀口，藜藿甘如蜜。
向來真過計，憂民豈吾職。
赤子天可憐，嗟人獨何力。
何須事兒戲，合沓來賀客。
稍欣新稻熟，社酒行可覓。
當同扶路翁，醉歸舞南陌。